CELEX: 62013CN0678
Language: et
Date: 2013-12-19 00:00:00
Title: Kohtuasi C-678/13: 19. detsembril 2013 esitatud hagi — Euroopa Komisjon versus Poola Vabariik

1.3.2014   
            
            
               ET
            
            
               Euroopa Liidu Teataja
            
            
               C 61/5
            
         19. detsembril 2013 esitatud hagi — Euroopa Komisjon versus Poola Vabariik
   (Kohtuasi C-678/13)
   2014/C 61/08
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: L. Lozano Palacios ja D. Milanowska)
   
      Kostja: Poola Vabariik
   
      Hageja nõuded
   
   
               —
            
            
               Tuvastada vastavalt ELTL artikli 258 lõikele 1, et Poola Vabariik on rikkunud käibemaksudirektiivi (1) artiklitest 96-98 koosmõjus III lisaga tulenevaid kohustusi, kuna ta on kohaldanud vähendatud käibemaksumäära muu hulgas järgmistele Poola käibemaksuseaduse lisas nr 3 viidatud tarnetele, mis on seotud meditsiiniseadmetega, meditsiinitarvikutega ja ravimitega:
               
                           —
                        
                        
                           meditsiiniseadmed, abivahendid ja muud sellised tarvikud, mis ei ole mõeldud üksnes puuetega inimeste isiklikuks tarbeks ja/või mida tavapäraselt ei kasutata puuete leevendamiseks või ravimiseks;
                        
                     
                           —
                        
                        
                           tooted nagu muu hulgas desinfektsioonivahendid, farmaatsiatooted ja ravimpreparaadid ning sanatooriumiravis kasutatavad tooted. mis ei ole ravimid, mida tavapäraselt kasutatakse tervishoiuks, haiguste ärahoidmiseks ning inimeste ja loomade raviks, ning rasestumisvastased vahendid ja naiste hügieenitooted;
                        
                     
         
               —
            
            
               mõista kohtukulud välja Poola vabariigilt.
            
         
      Väited ja peamised argumendid
   
   Oma hagi põhjenduseks väidab komisjon, et Poola Vabariik kohaldab vähendatud käibemaksumäära toodetele, mis ei kuulu ühessegi käibemaksudirektiivi III lisas loetletud tootekategooriasse. Nendele toodetele tuleb kohaldada tavalist maksumäära, kuna nad ei kuulu direktiivi artikli 98 lõikes 2 ette nähtud erandi alla.
   Vaidlusaluseid tooteid ei saa liigitada farmaatsiatoodete hulka, mida tavapäraselt kasutatakse tervishoiuks, haiguste ärahoidmiseks ning inimeste ja loomade raviks, ega seadmete hulka, mida tavapäraselt kasutatakse puuete leevendamiseks või ravimiseks ja mis on mõeldud üksnes puuetega inimeste isiklikuks tarbeks. Pealegi on mitmed tootekategooriad, millele kohaldatakse Poola õigusnormide kohaselt vähendatud käibemaksumäära, ebaselgelt või ebatäpselt sõnastatud, mistõttu on võimatu kindlaks teha, milliste toodetega on tegemist.
   
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).